CELEX: C2005/019/68
Language: sl
Date: 2005-01-22 00:00:00
Title: Zadeva T-451/04: Tožba zaradi nedelovanja družbe Mediocurso - Estabelecimento de Ensino Particular, S.A. proti Komisiji Evropskih skupnosti, vložena dne 18. novembra 2004

22.1.2005   
            
            
               SL
            
            
               Uradni list Evropske unije
            
            
               C 19/32
            
         Tožba zaradi nedelovanja družbe Mediocurso - Estabelecimento de Ensino Particular, S.A. proti Komisiji Evropskih skupnosti, vložena dne 18. novembra 2004
   (Zadeva T-451/04)
   (2005/C 19/68)
   Jezik postopka: portugalščina
   Družba Mediocurso - Estabelecimento de Ensino Particular S.A., s sedežem v Lizboni (Portugalska), ki jo zastopata Carlos Botelho Moniz in Eduardo Maia Cadete, avvocati, z naslovom za vročanje v Lizboni, je dne 18. novembra 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               ugotovi, da Komisija s tem, da ni sprejela ukrepov, potrebnih za izvršitev sodbe Sodišča Evropskih skupnosti z dne 21. septembra 2000, zadeva C-462/98 P, Mediocurso proti Komisiji, ni izpolnila obveznosti iz člena 233 ES;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   V utemeljitev svojih zahtevkov tožeča stranka navaja, da Komisija ni sprejela ukrepov za izvršitev sodbe Sodišča Evropskih skupnosti z dne 21. septembra 2000, zadeva C-462/98 P, Mediocurso proti Komisiji.
   Komisija po preteku več kot 50 mesecev od razglasitve sodbe ni sprejela ukrepov v zvezi z izvršitvijo te sodbe, posebno še glede odločitve o zahtevku tožeče stranke za plačilo preostanka.
   Na dopis z dne 19. julija 2004, s katerim jo je tožeča stranka pozvala naj sprejme ukrepe za izvršitev sodbe Sodišča, je Komisija z dopisom z dne 31. avgusta 2004 odgovorila le, da bodo njene službe v najkrajšem možnem času izdale nove odločbe. Tožeča stranka navaja, da takšen odgovor pomeni zgolj dialog med dvema sogovornikoma in ne pomeni ukrepa za izvršitev navedene sodbe.
   Komisija je tako kršila pogodbo v smislu člena 232 ES, kar Sodišče lahko ugotovi na podlagi prvega odstavka tega člena.